Document ID: 32004R0480

32004R0480
L 078/8
SLUŽBENI LIST EUROPSKE UNIJE
UREDBA KOMISIJE (EZ) br. 480/2004
od 15. ožujka 2004.
o izmjeni Uredbe (EZ) br. 2182/2002 u pogledu odstupanja za 2004. godinu od roka za obavješćivanje o predviđenim planovima financiranja za mjere koje financira Fond Zajednice za duhan i od roka za konačnu raspodjelu sredstava iz Fonda između država članica
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2075/92 od 30. lipnja 1992. o zajedničkoj organizaciji tržišta sirovog duhana (1), a posebno njezin članak 14.a,
budući da:
(1)
Uredba Komisije (EZ) br. 2182/2002 od 6. prosinca 2002. o utvrđivanju detaljnih pravila za primjenu Uredbe Vijeća (EEZ) br. 2075/92 s obzirom na Fond Zajednice za duhan (2) navodi, u članku 17. stavcima 3. i 4., rok za obavješćivanje Komisije o predviđenim planovima financiranja za mjere za koje je zatražena pomoć te rok za konačnu raspodjelu sredstava iz Fonda između država članica.
(2)
Kako bi se državama članicama dalo dovoljno vremena za izradu njihovih predviđenih planova financiranja za 2004. godinu za mjere kojima se promiče preusmjeravanje proizvodnje, treba, pod istim uvjetima kao i 2003. godine, odgoditi rok za 2004. godinu za obavješćivanje Komisije o planovima te, slijedom toga, rok za konačnu raspodjelu sredstava između država članica.
(3)
Mjere predviđene ovom Uredbom u skladu su s mišljenjem Upravljačkog odbora za duhan,
DONIJELA JE OVU UREDBU:
Članak 1.
Sljedeći se stavak dodaje članku 26. Uredbe (EZ) br. 2182/2002:
„Odstupajući od članka 17. stavka 3., rok 31. ožujka 2004. za obavješćivanje o predviđenim planovima za financiranje mjera za koje je zatražena pomoć u okviru programa otkupa za žetvu 2003. odgađa se do 31. ožujka 2004. i, slijedom toga, odstupajući od članka 17. stavka 4., rok 31. svibnja 2004. odgađa se do 30. lipnja 2004.”
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 15. ožujka 2004.

Labels: 2
15
17
6